Държавен вестник, бр. 48, 2014 г., стр. 13

БРОЙ  48	
Д Ъ Р Ж А В Е Н  В Е С Т Н И К 	
СТР.  13  
пусната на пазара, издадено съгласно чл. 4, 
ал. 2 от Наредба № 35 от 2007 г. за условията, 
реда и изискванията към документацията за 
издаване на сертификат за освобождаване 
на партида лекарствен продукт от Изпълни­
телната агенция по лекарствата (ДВ, бр. 71 
от 2007 г.).
(4) Националната здравноосигурителна 
каса заплаща приложените лекарствени про­
дукти по ал. 1 на притежателя на разрешение 
за търговия на едро с лекарствени продукти 
в срок до 30-о число на месеца, следващ 
отчетния месец, през който са приложени 
лекарствените продукти.“ 
§ 17. След заглавието на глава трета се 
добавя „Раздел I Условия и ред за заплащане 
на медицински изделия“.
§ 18. Член 11 се изменя така:
„Чл. 11. (1) Националната здравноосигу­
рителна каса заплаща за МИ, включени в 
списъка по Наредбата за условията и реда за 
съставяне на списък на медицинските изделия 
по чл. 30а от Закона за медицинските изделия 
и за определяне на стойността, до която те се 
заплащат, приета с Постановление № 364 на 
Министерския съвет от 2011 г. (ДВ, бр. 104 от 
2011 г.), за които е определена стойността, до 
която те се заплащат по реда на глава трета, 
раздел I от наредбата.
(2) Медицинските изделия по ал. 1 следва 
да отговарят на изискванията на ЗМИ и под­
законовите нормативни актове по неговото 
прилагане.“
§ 19. Член 12 се изменя така:
„Чл. 12. (1) Медицинските изделия, при­
лагани в условията на извънболничната 
медицинска помощ, са предназначени за за­
болявания, включени в наредбата по чл. 45, 
ал. 3 ЗЗО.
(2) Медицинските изделия, прилагани в 
условията на болничната медицинска помощ, 
се заплащат от НЗОК извън цените на съот­
ветните клинични пътеки, в изпълнение на 
договорите за оказване на болнична меди­
цинска помощ, сключени между изпълните­
лите на медицинска помощ и директора на 
съответната районна здравноосигурителна 
каса (РЗОК).“
§ 20. Член 13 се изменя така:
„Чл. 13. (1) Националната здравноосигу­
рителна каса в съответствие с предвидените 
средства в бюджета си за съответната кален­
дарна година ежегодно определя групите МИ, 
както и стойността, до която ги заплаща, 
при условията и по реда на наредбата по 
чл. 11, ал. 1.
(2) Ежегодно, след приключване на про­
цедурата по наредбата по чл. 11, ал. 1 за 
определяне на стойността, до която НЗОК 
заплаща МИ, принадлежащи към една група, 
НЗОК съставя: 
1. списък с МИ по групи, които НЗОК 
заплаща в условията на извънболничната 
медицинска помощ, и стойността, до която 
НЗОК заплаща за всяка група; 
2. списък с МИ по групи, които НЗОК 
заплаща в условията на болничната меди­
цинска помощ, и стойността, до която НЗОК 
заплаща за всяка група.
(3) Списъците по ал. 2 са съобразени с 
резултатите от процедурата по определяне 
на стойността, до която НЗОК заплаща ме­
дицинските изделия съгласно наредбата по 
чл. 11, ал. 1 и с чл. 30, ал. 1 от наредбата по 
чл. 11, ал. 1.“ 
§ 21. Член 14 се изменя така:
„Чл. 14. (1) Националната здравноосигу­
рителна каса заплаща МИ от списъците по 
чл. 13, ал. 2, за които са подадени писмени 
заявления по чл. 30, ал. 2 от наредбата по 
чл. 11, ал. 1, от производителите или търгов-
ците на едро с медицински изделия и/или 
техните упълномощени представители.
(2) Националната здравноосигурителна 
каса заплаща МИ по ал. 1 до стойностите, 
посочени в списъците по чл. 13, ал. 2.
(3) В случаите на договорени отстъпки 
НЗОК заплаща до намалената с размера на 
отстъпката съответна стойност по ал. 2.
(4) Националната здравноосигурителна 
каса заплаща МИ по отчетената стойност, но 
не повече от стойността по ал. 2 и 3.“ 
§ 22. Член 15 се изменя така:
„Чл. 15. (1) Националната здравноосигу­
рителна каса преустановява заплащането на 
МИ в следните случаи:
1. при заличаване на МИ от списъка на 
медицинските изделия по чл. 30а от Закона 
за медицинските изделия, извършено по реда 
на наредбата по чл. 11, ал. 1; 
2. при подаване от лицата по чл. 14, ал. 1 
на заявление съгласно приложение № 3б, 
че желаят да се прекрати заплащането на 
съответното МИ. 
(2) В заявлението по ал. 1, т. 2 се посочва 
срокът, до който ще бъдат осигурявани ко­
личества от съответните МИ, който не може 
да бъде по-кратък от три месеца.
(3) В зависимост от датата на подаване 
на заявлението по ал. 1, т. 2 НЗОК преуста­
новява заплащането на съответното МИ от 
1-во число на календарния месец, следващ 
изтичане на срока по ал. 2.“
§ 23. В чл. 16 се правят следните изменения: 
1. В ал. 1 думите „продуктите по чл. 1, 
т. 2“ се заменят с „МИ от списъка по чл. 13, 
ал. 2, т. 1“.
2. Алинея 2 се изменя така:
„(2) Когато лицето по ал. 1 и ръководи­
телят на аптеката не съвпадат, договорът се 
съгласува и от ръководителя на аптеката.“